**ALTERNATIVET RUDERSDAL**

**Referat af bestyrelsesmøde 10. april 2019**

Mødes afholdtes tirsdag den 10. april 2019 kl. 20.00 – 20.00 iGalleriet, Johan Mantziusvej 7A, Birkerød.

**Lukket bestyrelsesmøde**

**Til stede**: Susie Cowan, Julie Tryde, Ejvind Slottved, Søren Klebak og Henrik Hjortdal.

**Afbud:** Gunver Larsen

**Inviterede medlemmer:** Margrethe Herning, Christa If Jensen,

Alex Skytte Jensen og og Michael Macdonald Arnskov.

**Dagsorden**

1. Valg af dirigent.
2. Referent:
3. Godkendelse af dagsorden.
4. Godkendelse af referatet fra bestyrelsesmødet 26. marts 2019
5. Status på Theresa Scavenius sagen

- Dialogrådet og Storkredsen

- Dialogrådet og de 6 folketingskandidater

- Årsmøde og supplerende opstillingsmøde i storkredsen

- Referatet fra opstilllingsmødet i storkredsen 28. marts.

1. Grønt Alternativt 1. maj møde i Hillerød.
2. Brev til medlemmerne i Rudersdal med bilag med bilag,
3. Henvendelse fra Storkredsen om frivillige fra Rudersdal
4. Rudersdal Folkemøde 2019. Skal vi deltage, og i så fald på hvilket niveau?
5. Alternativets årsmøde 27. april.
6. Vores eget årsmøde 12. juni.

Skal indkaldes senest 14. maj

1. Meddelelser.

- Læserbrev om skolestruktur.

1. ÅRSHJUL april 2019.

**-----o-----**

1. Valg af dirigent. Margrethe Herning
2. Referent: Ejvind.
3. Godkendelse af dagsorden.

Dagsordenen blev godkendt

1. Godkendelse af referatet fra bestyrelsesmødet 26. marts 2019.

Referatet blev godkendt.

1. Status på Theresa Scavenius sagen.

Dialogrådet og Storkredsen: Dialogrådet – tidligere Konfliktrådet – består af én repræsentant fra hver storkreds. Storkreds Nordsjællands repræsentant er Alette Kaaber. Desuden er Ib Foder tilknyttet.

Dialogrådet har afholdt møde med Theresa Scavenius. Der har lovet at samarbejde, og som vil komme til arrangementet i Hillerød 1. maj, jfr. pkt. 6.

Men hun vil ikke tale med Alternativet i Rudersdal.

Storkredsen foreslår afholdt møde med Dialogrådet mellem Alternativet Rudersdal og Storkredsen 25. april.

Årsmøde og supplerende opstillingsmøde i storkredsen:

Storkredsen afviser at afholde disse møder, fordi det i henhold til vedtægterne kun er Kandidatudvalget, der kan anmode om indkaldelse til opstillingsmøde.

Christa refererede Storkredsens begrundelse om, at der ikke var hjemmel til at bestyrelsen indkalder til supplerende opstillingsmøde eller at dette sættes på dagsordenen for et ekstraordinært årsmøde, storkredsen mener det alene tilkommer kandidatudvalget. Margrethe Herning tilkendegav, at hun ville forespørge om denne opfattelse deles af Vedtægtsudvalget, som ikke havde været konsulteret.

Bestyrelsen tog til efterretning, at ingen af dens anmodninger er imødekommet

1. Grønt Alternativt 1. maj møde i Hillerød.

Bestyrelsen besluttede ikke at gennemføre arrangementet, dels pga. udfaldet af anmodningen om årsmøde og supplerende opstillingsmøde, jfr. pkt. 5., dels fordi Storkredsens opbakning og finansiering oplevedes som utilstrækkelig.

Alternativet Rudersdal vil indtil valget koncentrere indsatsen i valgkampen omkring støtte til Christian Poll.

1. Brev til medlemmerne i Rudersdal med bilag.

Det udsendte forslag til medlemsbrev blev drøftet. Der var enighed om, at det skulle reformuleres i lyset af udfaldet af Theresa Scaveniussagen, jfr. pkt. 5. Efter en høring i bestyrelsen blev det endelige medlemsbrev, bilagt interviewet med Theresa Scavenius i Politiken 16. marts, udsendt 12. april.

1. Henvendelse fra Storkredsen om frivillige fra Rudersdal

Storkredsen prøver op til valgkampen at opdatere alle oplysninger om medlemmers status på AlleOs, så de, der er opgjort som frivillige, også rent faktisk er parat til at gøre en større eller mindre indsats.

Bestyrelsen vedtog, at der ringes til de ”måske-frivillige medlemmer”, når der udskrives valg, eller der er en konkret anledning.

Bestyrelsen drøftede, hvorledes man kan bidrage.

1. Rudersdal Folkemøde 2019. Skal vi deltage, og i så fald på hvilket niveau?

Bestyrelsen besluttede at deltage med en workshop af 2 timers varighed. Skal drøftes nærmere på bestyrelsesmødet 30. april

1. Alternativets årsmøde 27. april.

Blev kort diskuteret.

1. Vores eget årsmøde 12. juni. Skal indkaldes senest 14. maj.

Sættes på dagsordenen på bestyrelsesmødet 30. april.

Søren skriver udkast til årsberetning.

1. Meddelelser.

Henrik uddybede problematikken omkring skolestrukturen.

Søren fortalte, at det er vanskeligt at få skrivegruppen i Christian Polls kampagnegruppe til at fungere.

Ejvind fortalte, at det endnu ikke var lykkedes for Haver til Maver at få den nødvendige tilladelse fra kommunen, især pga. indsigelser fra Præstegårdens Havekreds og Birkerød Kunstforening. Kommunen agtede at afholde et møde med HtM, Præstegårdens Havekreds og Birkerød Kunstforening. Pga. tidnød ville det derfor måske være nødvendigt at udsætte projektet til 2020. Mødet med kommunen blev afhold fredag den 12. april, hvorefter HtM samme aften fik en delvis tilladelse, der gør det muligt at komme i gang nu, mens resten afventer myndighedsbehandlingen af indsigelserne fra Præstegårdens Havekreds og Birkerød Kunstforening. På mødet udtrykte Kristine Thrane og Court Møller stor begejstring for skolehaveprojektet.

1. ÅRSHJUL april 2019.

Blev ikke drøftet.